Port Harcourt

Port Harcourt (igbo , Iguocha eller Ugwuocha; nigeriansk pidgin Po-ta-kot) er ein hamneby og delstatshovudstad delstaten Rivers i Nigeria. Han har rundt 1,1 millionar innbyggjarar (2005). Byen ligg ved ein av dei austlegaste munningsarmane til elva Niger, ca. 50 km inne i landet. 
Han blei skipa rundt ei hamn som blei bygd her i 1912, og kalla opp etter ein britisk den dåverande koloniministeren Lewis Harcourt.

Port Harcourt er ein viktig hamne- og industriby. Han er eit knutepunkt for samferdsle som også har ei internasjonal lufthamn. Byen har eit universitet frå 1971 som populært blir kalla UNIPORT.

Ein driv eksport av palmeolje, tømmer, kol, tinn og olje frå byen. Av industri kan mellom anna nemnast næringsmiddelindustri, fiskeforedling, oljeraffineri, papirindustri og metallindustri. Det ligg petroleumsraffineri med røyrledning frå uthamna Bonny. 

Kjelder

«Port Harcourt» (9. juli 2013), Store norske leksikon. Fri artikkel henta 10. desember 2014.

Bakgrunnsstoff

Kategori:Byar i delstaten Rivers
Kategori:Byar i Nigeria